પોતાના ફાસ્ટ બોલિંગ આક્રમણને લઈને બહુ જ આસ્વસ્થ દેખાઈ રહેલા પાકિસ્તાની કેપ્ટન શાહિદ આફ્રિદીએ કહ્યું કે તેના ફાસ્ટ બોલર ભારતના ટોચના બેટિંગ ક્રમને શરૂઆતની છ ઓવરમાં જ તહસ-નહસ કરી નાખશે. આફ્રિદીએ ગઈ કાલે પત્રકારો સાથેની વાતચીતમાં કહ્યું, ”ફાસ્ટ બોલર આવી પરિસ્થિતિમાં આક્રમણના મુખ્ય આધાર હોય છે. અમારી પાસે ચાર ફાસ્ટ બોલર છે અને તેઓને વિકેટ ઝડપનારા બોલર માનવામાં આવે છે. અમારા ફાસ્ટ બોલર શરૂઆતની છ ઓવરનો ઉપયોગ કરીને ભારતના ટોચના બેટ્સમેનોને પેવેલિયનમાં મોકલવાની કોશિશ કરશે.